આશરે એકાદ વર્ષ પહેલા ગેટકોની નખત્રાણા કચેરી દ્વારા આવા ભંગારની દરખાસ્ત થતા એજન્સી દ્વારા ગેટકોમાં નિયત રકમ જમા કરાવી તે ભંગાર ઉપાડવાની કાર્યવાહી કરવામાં આવી ત્યારે આશરે પ૦ ટન જેટલો ભંગાર (કે જેની કિંમત આશરે પ૦ લાખ રૃપિયા થાય) ઓછુ જણાતા ખળભળાટ મચી ગયેલ અને રાજકોટ, મહેસાણા, વડોદરાના અધિકારીઓ દ્વારા તપાસ કરી વડી કચેરીને અહેવાલ આપ્યા બાદ જવાબદાર અધિકારી, કર્મચારીઓ પર કાર્યવાહી કરવાની સુચના અપાયેલ પરંતુ યોગ્ય કાર્યવાહી ન થયેલ તેથી ગેટકોના ઉત્કર્ષ મંડળ દ્વારા મુખ્યમંત્રી કાર્યાલયને રજુઆત કરતા તેમના આદેશ અનુસાર ફરીથી તપાસની કાર્યવાહીનું નાટક કરવામાં આવેલ અને સંબંધિત સરકારી એજન્સીને અમુક રકમ પણ પરત કરવામાં આવેલ અને તાજેતરમાં આ પ્રકરણમાં કડક કાર્યવાહી થયેલી બતાવવાના ભાગરૃપે એક ચોથા વર્ગના કર્મચારી જે હમણાં બે માસ અગાઉ નિવૃત થયેલ છે અને એમની પોસ્ટ ઈલકેટ્રીયશનની હતી અને તેમને આ ભંગારની કાર્યવાહી સાથે સીધો કોઈ જ સંબંધ ન હોવા છતાં તેમને (સુલેમાન ભાઈને) જવાબદાર ઠરાવી એક ઈજાફો બંધ કરી લાખોની ગોલમાલનો હિસાબ હજારોમાં પતાવીને ગેટકોને મોટો ધુંબો લગાવેલ છે અને જવાબદાર અધિકારીઓ સામે કોઈ જ કાર્યવાહી કરવામાં આવી નથી.